Document ID: 32001D0040

32001D0040
L 010/75
JURNALUL OFÍCIAL AL UNIUNII EUROPENE
DECIZIA COMISIEI
din 22 decembrie 2000
de modificare a Deciziei 97/296/CE de stabilire a listei țărilor terțe din care provin produse pescărești al căror import este autorizat pentru consumul uman
[notificată cu numărul C(2000) 4086]
(Text cu relevanță pentru SEE)
(2001/40/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind condițiile de întocmire, pentru o perioadă interimară, a listelor provizorii cu unitățile din țările terțe din care statele membre sunt autorizate să importe unele produse de origine animală, produse pescărești sau moluște bivalve vii (1), astfel cum a fost modificată ultima dată prin Decizia 98/603/CE (2), în special articolul 2 alineatul (2),
întrucât:
(1)
Decizia 97/296/CE a Comisiei (3), astfel cum a fost modificată ultima dată prin Decizia 2000/674/CE (4), menționează țările și teritoriile din care se autorizează importul de produse pescărești destinate consumului uman. Partea I din anexă menționează numele țărilor și teritoriilor care fac obiectul unei decizii speciale, iar partea II le menționează pe acelea care îndeplinesc condițiile prevăzute la articolul 2 alineatul (2) din Decizia 95/408/CE.
(2)
Deciziile 2001/36/CE (5) și 2001/39/CE (6) ale Comisiei stabilesc condiții de import speciale pentru produsele pescărești și de acvacultură originare din Jamaica și, respectiv, Republica Cehă. Jamaica și Republica Cehă ar trebui așadar incluse în partea I din anexă.
(3)
Dată fiind gravitatea carențelor observate în timpul unei vizite de inspecție la St. Vincent și Grenadine, importurile de produse pescărești din această țară nu ar mai trebui autorizate și, prin urmare, țara aceasta se elimină de pe lista din anexă.
(4)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Anexa la prezenta decizie înlocuiește anexa la Decizia 97/296/CE.
Articolul 2
Prezenta decizie intră în vigoare în a șaizecea zi de la data publicării în Jurnalul Oficial al Comunităților Europene.
Articolul 3
Prezenta decizie se adresează statelor membre.
Adoptată la Bruxelles, 22 decembrie 2000.

Labels: 0
3
5
6